Corsica

Corsica (Frans: Corse) is een eiland in de Middellandsche Zêe die te zuydn ligt van Vrankryk en in 't westn van 't Italioans Schiereiland. 't Is e regio van Vrankryk die sedert 2018 de status hèt van collectivité territoriale unique (CTU), e bestiersvorm in Vrankryk woarby dat êen bestiersloage zowel de bevoegdheedn van e regio uytoefent of van e departement. Den hoofdstad is Ajaccio.

Corsica bestoat uyt twèe departementn: Haute-Corse (prefecture: Bastia) en Corse-du-Sud (prefecture: Ajaccio). Corsica ligt tusschn 't Italioans eiland Sardinië en Ligurië ip 't vasteland van Itoalië. Tusschn Corsica en Sardinië ligt de Stroate van Bonifacio. 't Eiland is 8.722 km² grôot en doarmee 't grotste eiland van Vrankryk.  

't Corsicoans (u Corsu) is de lokoale Romoansche toale. 't Is ênigszins deur 't Frans beïnvloed Toscoans en doarmee e variant ip 't Italioans. Corsicoans wordt lik aparte regionoale toale erkend deur de Franschn overheid. Deur de toevloed van Franstoalign, stoat 't Corsicoans ounder druk. 't Wordt levend g'houdn deur d' inspanninge van docentn, dichters, schryvers, vrywilligers en deur muziekgroepn.  

Categorie:Eiland van Vrankryk
Categorie:Regio van Vrankryk